**Lista responsabililor cu elaborarea, verificarea și aprobarea ediției sau după caz, a reviziei în cadrul ediției procedurii operaționale**

|  |  |  |  |  |  |
| --- | --- | --- | --- | --- | --- |
| **Nr. crt.** | **Elemente privind responsabilii/operațiunea** | **Numele și prenumele** | **Funcția** | **Data** | **Semnătura** |
| 1.1 | Elaborat | Cîmpianu Gina | asistent social C.J.A.P. Vaslui | 2021 |  |
| 1.2. | Verificat | Nacu Octavia | Coordonator C.J.A.P. Vaslui | 2021 |  |
| 1.3 | Aprobat | Laic Daniela | Director C.J.R.A.E. Vaslui | 2021 |  |

|  |
| --- |
| **PROCEDURĂ** |

**PROCEDURĂ DE SELECȚIE A PARTICIPANȚILOR LA PROIECTUL DE MOBILITATE „t-EACH for all and EACH” – NR. DE REFERINȚĂ 2019-EY-PIMP-0009, DIN CADRUL PROGRAMULUI DE EDUCAȚIE, BURSE, UCENICIE ȘI ANTREPRENORIATUL TINERILOR ÎN ROMÂNIA, FINANȚAT PRIN GRANTURILE SEE- MECANISMUL FINANCIAR FINANCIAR 2014-2021.**

**Cuprins**

1. Scop
2. Grupul țintă
3. Organizarea și desfășurarea procesului de selecție a grupului țintă
4. Dispoziții finale
5. Anexe

**CAPITOLUL I – SCOPUL**

Procedura descrie un set de reguli unitare și explicite privitoare la modalitatea de selecție a cadrelor didactice de la Centrul Județean de Resurse și Asistență Educațională Vaslui, în vederea participării la cursurile de formare continuă din cadrul proiectului **„t-EACH for all and EACH”** – Nr de referință: 2019-EY-PIMP-0009, prin intermediul Programului de Educație, Burse, Ucenicie și Antreprenoriatul Tinerilor în România, finanțat prin Granturile4 SEE- Mecanismul Financiar 2014-2021.

**CAPITOLUL II – GRUPUL ȚINTĂ**

**Numărul participanților:** 6 profesori consilieri școlari din cadrul C.J.R.A.E. Vaslui și 1 - 2 cadre didactice cu statut de rezervă pentru fiecare curs. Doi profesori consilieri școlari vor participa la cursul *Diverse Society – Diverse Classroom*, organizat de Intercultural Iceland și 4 profesori consilieri școlari vor participa la cursul *Cross-Disciplinary Teaching a Practical Exploration,* organizat de Newschool, Norvegia.

**Aria de cuprindere:** Prezenta procedură se aplică echipei de management și tuturor cadrelor didactice ale CJRAE Vaslui.

**CAPITOLUL III – ORGANIZAREA ȘI DESFĂȘURAREA PROCESULUI DE SELECȚIE**

Selecția participanților la mobilitățile de formare din cadrul proiectului se realizează de către Comisia de selecție, cu respectarea prezentei proceduri, în conformitate cu Ghidul Programului de Educație, Burse, Ucenicie și Antreprenoriatul Tinerilor în România, finanțat prin Granturile SEE- Mecanismul Financiar 2014-2021 și cu Apelul Național pentru propuneri de proiecte valabile în anul în care a fost depus spre aprobare proiectul.

**III.1. Procesul de selecție** se va desfășura în conformitate cu calendarul stabilit (Anexa1 a prezentei proceduri).

**III.2. Informarea cadrelor didactice** ale Centrului Județean de Resurse și Asistență Educațională privind procedurade selecție se va realiza prin postarea prezentei proceduri pe site-ul centrului și prin afișarea acesteia la avizer.

**III.3. Profilul participanților** pentru fiecare curs se regăsește în Anexa 2.

**III.4. Descrierea rezultatelor învățării** pentru fiecare curs se regăsește înAnexa 3.

**III.5. Responsabilitățile și activitățile care vor trebui desfășurate** de cadrele didactice participante la cursurile de formare sunt specificate în Anexa 4.

**III.6 Înscrierea și înregistrarea dosarului de candidatură**

1. Depunerea dosarelor de candidatură se va face la secretariatul Centrului Județean de Resurse și Asistență Educațională Vaslui, cu număr de înregistrarre.
2. Dosarul de candidatură va conține următoarele documente:

* Opisul dosarului
* Copie B.I.
* Cerere-tip de înscriere ( Anexa 5)
* Scrisoare de intenție cu exprimarea opțiunii pentru cursul de formare la care dorește să participe candidatul și argumentarea necesității de formare.
* CV Europass (Anexa 6) însoțit de copii ale documentelor justificative conform criteriilor de selecție
* Pașaport lingvistic Europass sau orice document justificativ de cunoaștere a limbii engleze la nivel de comunicare.

1. Documentele vor fi numerotate și așezate în dosar în ordinea menționată în prezenta procedură.
2. Dosarele care nu conțin toate documentele menționate la paragrraful (2) din prezenta procedură vor fi respinse.
3. Dacă în dosarul candidatului nu există copii ale documentelor justificative pentru mențiunile din CV, acestea vor primi punctajul aferent în procesul de evaluare.

**III.7. Desfășurarea selecției**

1. Comisia de selecție va cuprinde un președinte și doi membri.
2. Comisia de selecție va fi formată din 3 membri astfel: Președinte – Moraru Carmen (arhivar); Anton Nicoleta (secretar)– membru; Nașcu Anca (informatician) – membru.
3. Principalele atribuții ale Comisiei de selecție sunt:

* verificarea dosarelor;
* afișarea listei candidaților înscriși;
* detalierea criteriilor și subcriteriilor de evaluare a punctajelor aferente acestora;
* evaluarea candidaților (CV, scrisoare de intenție, document justificativ de cunoaștere a limbii engleze) și afișarea rezultatelor inițiale;
* soluționarea contestațiilor;
* afișarea rezultatelor finale și întocmirea listei participanților la cursuri și a rezervelor în ordinea descrescătoare a punctajelor pentru fiecare curs de formare;
* întocmirea procesului verbal al selecției și predarea acestuia către coordonatorul proiectului.

1. Membrii Comisiei de selecție vor asigura;

* evaluarea obiectivă a candidaților;
* transparența procesului de selecție;
* respectarea procedurilor și a termenelor stabilite în calendarul selecției;
* păstrarea cofidențialității pe toată durata evaluării.

1. Condiții de eligibilitate:
2. Cadrul didactic participant trebuie:

* Să fie încadrat la CJRAE Vaslui;
* Să dețină competențe de comunicare în limba engleză;

1. Un cadru didactic poate participa la un singur curs de formare.
2. Criterii de selecție:
3. **CV Europass – 40 puncte** (Se va lua în considerare experiența profesională din ultimii 5 ani școlari, 2016-2021)
4. format general (organizare informații, respectare format, tehnoredactare);
5. experiența profesională (ex. responsabil de/membru în comisii școlare, voluntar, implicare în proiecte, implicare în activități care au condus la creșterea prestigiului școlii – scriere de proiecte, premii obținute cu elevii, diversificarea ofertei curriculare a școlii prin CDȘ-uri, lucrări publicate, etc.);
6. educație și formare continuă (ex.programe de formare în didactica specialității, cursuri formator, metodist, mentorat, absolvire de cursuri în mod constant);
7. competențe personale (comunicare în limba engleză).

**2. Scrisoare de intenție – 30 puncte**

1. format general (respectare format standard, tehnoredactare, claritatea și coerența mesajului, ortografie și punctuație);
2. conținut (expunerea motivației și a argumentelor, corelarea motivației cu nevoile instituției, descrierea competențelor deținute care recomandă candidatul, menționarea unei nevoi personale de formare care corespunde nevoii instituției ca parte din proiect și care va fi remediată prin implicarea în proiect)
3. **Documente justificative de cunoaștere a limbei engleze – nivel de comunicare) – 30 puncte**

* Din informațiile prezentate de document trebuie să reiasă faptul că potențialul candidat va fi capabil să poarte o discuție de nivel mediu.

1. Criterii de departajare:între candidații cu punctaje egale, în următoarea ordine:

* abilitățile de comunicare în limba engleză;
* număr redus de cursuri de formare în domeniul reducerii abandonului școlar și al managementului clasei de elevi;
* activități extrașcolare/proiecte desfășurate în cadrul CJRAE Vaslui la care a participat activ candidatul (se vor depune documente justificative);

(7) Nu există limită minimă de punctaj. Ierarhizarea se va face pentru fiecare curs în parte, în ordinea descrescătoare a punctajului obținut, în funcție de opțiunile candidaților.

(8) Rezultatele finale vor fi publicate pe site-ul centrului și la avizier.

(9) Dacă un participant declarat admis nu poate efectua mobilitatea, locul este preluat de candidatul cu punctajul cel mai mare de pe lista de rezervă.

(10) Nu se admit contestații ale rezultatelor Probei 3 (cunoasterea limbei engleze la nivel conversațional). Eventualele contestații referitoare la Probele 1 și/sau 2 se rezolvă în prezența candidatului de către Comisia de selecție, conform calendarului procesului de selecție.

**IV. DISPOZIȚII FINALE**

1. La încheierea procesului de selecție, președintele Comisiei de selecție va preda coordonatorului de proiect un proces verbal al selecției, semnat de toți membrii Comisiei de selecție, împreună cu borderourile, fișele de evaluare și rezultatele candidaților.
2. Anexele 1 - 7 fac parte integrantă din prezenta procedură de selecție.
3. **ANEXE**

Anexa 1 – Calendarul selecției participanților la mobilități

Anexa 2 – Profilul participanților

Anexa 3 – Rezultatele învățării pentru fiecare tip de curs

Anexa 4 - Responsabilitățile și activitățile care vor trebui desfășurate de cadrele didactice selectate

Anexa 5 – Cerere-tip de înscriere

Anexa 6 – Formular CV Europass

Anexa 7 – Formular pașaport lingvistic Europass

DIRECTOR CJRAE Vaslui,

Profesor Laic Daniela

**ANEXA 1**

**CALENDARUL SELECȚIEI PARTICIPANȚILOR LA CURSURI DE FORMARE**

**În cadrul proiectului „t-EACH for all and EACH”** –

Nr de referință: 2019-EY-PIMP-0009

|  |  |  |  |
| --- | --- | --- | --- |
| **Nr.**  **Crt.** | **Activitatea** | **Responsabil** | **Data** |
| **1.** | Informarea profesorilor consilieri școlari ai CJRAE Vaslui privind procedura de selecție. | Coordonator proiect | 24 martie 2021 |
| **2.** | Postarea prezentei proceduri pe site-ul CJRAE Vaslui și afișarea sa la avizier. | Coordonator proiect | 15-26  martie 2021 |
| **3.** | Emiterea deciziei interne referitoare la constituirea Comisiei de selecție | Director CJRAE Vaslui | 26 – 31  martie 2021 |
| **4.** | Depunerea dosarelor pentru înscrierea la concursul de selecție la secretariatul centrului, cu număr de înregistrare | Coordonator proiect | 01 -15  aprilie 2021 |
| **5.** | Elaborarea grilelor de evaluare pentru cele 3 probe (CV, scrisoare de intenție, limba engleză) | Comisia de selecție | 16 aprilie 2021 |
| **6.** | Evaluarea dosarelor candidaților | Comisia de selecție | 19-21 aprilie 2021 |
| **7.** | Evaluarea competentelor de cunoastere a limbii engleze conform documentelor | Comisia de selecție | 22-23 aprilie 2021 |
| **8.** | Afișarea rezultatelor (pe site-ul centrului și la avizier) | Comisia de selecție | 26 aprilie 2021 |
| **9.** | Depunerea contestațiilor pentru probele 1 și/sau 2 | Comisia de selecție | 26 aprilie 2021 |
| **10.** | Rezolvarea contestațiilor | Comisia de selecție | 28 aprilie 2021 |
| **11.** | Afișarea rezultatelor finale  (pe site-ul centrului și la avizier) | Comisia de selecție | 30 aprilie 2021 |

**ANEXA 2**

**PROFILUL PARTICIPANȚILOR LA CURSURILE DE FORMARE**

**În cadrul proiectului „t-EACH for all and EACH”** –

Nr de referință: 2019-EY-PIMP-0009

Vor fi selectate 6 cadre didactice pentru participarea la cursuri, după cum urmează:

1. **Curs de formare: „Cross-disciplinary teaching - a practical exploration”,** furnizor NewSchool

<https://newschool.me/kurs/cross-disciplinary-teaching-a-practical-exploration>

**Loc de desfășurare:** Oslo, Norvegia;

**Perioada de desfășurare:** 23 august – 25 august 2021.

**Participanți:** 4 consilieri școlari

1. **Curs de formare: „Diverse Society – Diverse Classroom” ,** furnizor **Intercultural Iceland**

<http://www.ici.is/en/courses-and-education/c86-diverse-society-diverse-classroom/>

**Loc de desfășurare:** Islanda Borgarnes,

Perioada de desfășurare: 9 – 15 octombrie 2021

Participanții la mobilități trebuie să dețină:

- Competențe de abilitare pe curriculum;

- Nivel conversațional de limba engleză ;

- Experiență în derularea de proiecte educaționale;

De asemenea, trebuie să își manifeste disponibilitatea de a respecta termene-limită și de a realiza materialele și activitățile proiectului.

Trebuie să dovedească interes pentru formarea continuă prin cursuri derulate constant pe toată durata carierei și prin publicarea de lucrări.

Competențele de formator, metodist și experiența ca responsabil/membru în comisii școlare reprezintă un plus pentru derularea activităților proiectului.

**ANEXA 3**

**REZULTATELE ÎNVĂȚĂRII DOBÂNDITE PRIN CURSURI DE FORMARE**

**în cadrul proiectului „t-EACH for all and EACH”** –

Nr de referință: 2019-EY-PIMP-0009

1. **Curs de formare: „Cross-disciplinary teaching - a practical exploration”,** furnizor NewSchool , care va avea loc in perioada 23 august – 25 august 2021, în Oslo, Norvegia.

Participanții la mobilitate vor învăța despre:

* Predarea ca facilitare: învățarea centrată pe elev; proiectarea planurilor de învățământ pentru abilitățile secolului 21;
* Să reflecteze asupra experiențelor - învățare bazată pe probleme; lucrul în echipe diverse; învățare bazată pe proiecte;
* Design de învățare;
* Conducerea procesului de învățare;
* Învățarea experiențială;
* Învațare colaborativă;
* Folosirea greșelilor pentru a se dezvolta;
* Oferire și primire feedback.

1. **Curs de formare: Diverse Society – Diverse Classroom**

* Participanții vor deprinde abilitățile și materialele necesare pentru a implementa învățarea cooperativă în propriile săli de clasă și pentru a-i îndruma pe ceilalți în implementarea acesteia.
* Participanții vor învăța să realizeze materiale concrete, simple și complexe pentru disciplinele pe care le predau, vor pregăti elevii să deprindă competențe sociale și interculturale, și îi vor învăța materia într-un mod activ, incluziv și creativ.

**ANEXA 4**

**RESPONSABILITĂȚILE ȘI ACTIVITĂȚILE CARE VOR TREBUI DESFĂȘURATE DE CĂTRE CADRELE DIDACTICE PARTICIPANTE LA CURSURILE DE FORMARE**

**din cadrul proiectului „t-EACH for all and EACH”** –

Nr de referință: 2019-EY-PIMP-0009

După participarea la cele două cursuri de formare, personalul didactic al instituției noastre va aplica cunoștințele, competențele și valorile dobândite, prin dezvoltarea și integrarea prin grupuri de lucru a unor activități practice și resurse de predare-învățare-evaluare accesibile tuturor profesorilor, în vederea promovării unor servicii educaționale de calitate orientate spre nevoile elevilor și adaptate particularităților de vârstă și intereselor acestora:

* Completarea unui formular online (raport) în trimis de către Agenție la revenirea în țară după participarea la curs;
* În cadrul comisiei metodice a profesorilor consilieri școlari vor fi prezentate informațiile, metodele de lucru și exercițiile deprinse în cadrul celor două cursuri;
* Cei 6 consilieri școlari vor susține fiecare câte 2 ateliere de lucru, fiecare în câte o școală din acele 6 selectate în proiect. Grupul de lucru va fi format dintr-un număr de 10 cadre didactice. Acele 10 cadre didactice beneficiare de formare din școlile din proiect vor aplica noile cunoștințe primite prin intermediul workshop-ului cu un grup de 20 de elevi.
* În cadrul **Simpozionului Național** organizat de către centrul Județean de Resurse și Asistență Educațională vor fi prezentate cele două cursuri împreună cu experientele, cunoștințele și competențele dobândite prin participarea la cursuri;
* Cei 6 participanti la mobilități vor întocmi un **ghit cu exerciții** destinat tuturor cadrelor didactice interesate, ghidul va fi popularizat pe site-ul centrului.
* De ziua Internaționale a Educației se va organiza **concursul județean de desene** - *O școală pentru toți și pentru fiecare.*

**Anexa 5**

**CERERE DE ÎNSCRIERE**

**Doamnă Director,**

Subsemnatul/(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , posesor al actului de identitate CI/BI Seria \_\_\_\_\_\_ Nr \_\_\_\_\_\_\_\_ , CNP \_\_\_\_\_\_\_\_\_\_\_\_\_\_\_\_\_\_\_\_, vă rog să îmi aprobați înscrierea la concursul de selecție pentru participarea la cursul de formare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , care se va desfășura la \_\_\_\_\_\_\_\_\_\_\_\_\_\_\_\_\_\_\_ în perioada \_\_\_\_\_\_\_\_\_\_\_\_\_\_\_\_\_\_, din cadrul proiectului **„t-EACH for all and EACH”** – Nr de referință: 2019-EY-PIMP-0009, care va fi implementat de Centrul Județean de Resurse ți Asistență Educațională Vaslui, în perioada 01.03.2021 – 30.06.2022.

Menționez că îndeplinesc condițiile de înscriere, fiind încadrat la CJRAE Vaslui, pe funcția de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și că am statut de cadru didactic.

Declar că am luat la cunoștință prevederile legale în vigoare și informațiile prevăzute în Ghidul programului și în Apelul național la propuneri pentru proiecte finanțate prin Granturile SEE), precum și de obligația pe care o am de a respecta contractul încheiat între mine și Centrul Județean de Resurse și Asistență Educațională Vaslui (ca parte a contractului dintre Agenția Națională pentru Programe Comunitare în Domeniul Educației și Formării Profesionale și CJRAE Vaslui contract ce se va încheia dacă proiectul va primi finanțare).

Mă angajez să respect cerințele și termenele prevăzute de implementarea proiectului **„t-EACHfor all and EACH”** – Nr de referință: 2019-EY-PIMP-0009 din **cadrul Programului de Educație, Burse, Ucenicie și Antreprenoriat Tinerilor în România, Finanțat prin Granturile SEE- Mecanismul Financiar 2014-2021**, să particip la activitățile care îmi revin și să întocmesc toate documente solicitate de echipa de proiect, să asigur diseminarea informațiilor dobândite la cursul de formare la care mă înscriu și să asigur sustenabilitatea proiectului.

Subsemnatul/(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că informațiile furnizate în dosarul de candidatură sunt complete și corecte în fiecare detaliu.

Data, Semnătura,

Doamnei Director al Centrului Județean de Resurse și Aistență Educațională Vaslui

ANEXA 6 – CV EUROPASS

ANEXA 7 – PAȘAPORT LINGVISTIC EUROPASS SAU DOCUMENTE JUSTIFICATIVE DE CUNOAȘTERE A LIMBII ENGLEZE LA NIVEL CONVERSAȚIONAL